Instrumentet Stradivari në një muze 
Muzeu do të paraqesë disa nga instrumentet më të mira të të gjitha kohërave të prodhuara nga Antonio Stradivari dhe familja e tij
Stradivari është një emër shumë i famshëm në botën e instrumenteve me tela. Disa prej violinave të ekspozuara në bashkinë e Kremonës, në Itali, kanë vlerë deri në 20 milionë dollarë. Ato janë prodhuar në mënyrë artizanale nga Antonio Stradivari dhe bijtë e tij gjatë shekujve të 17-të dhe 18-të. Këto instrumente së shpejti do të zhvendosen në një muze të ri, pranë qendrës historike së qytetit. Muzikologu Andrea Mosconi ndihmon në kujdesjen ndaj këtyre thesareve: thotë ai. Puna e zotit Mosconi është që këto violina Stradivari të mbahen gjithmonë në formë të mirë. Pra, ai mund të luajë muzikë me to sa herë që ka nevojë. Violina që ai po përdor është një Stradivari e vitit 1715 e quajtur "Kremonezi". Violinat e ekspozuara në bashkinë e Kremonës së shpejti do të vendosen përkrah të tjerave në këtë ndërtesë tërësisht të re, që do të jetë Muzeu i Violinave. Ky muze do të paraqesë disa nga instrumentet më të mira të prodhuara nga familja Stradivari në të gjitha kohërat. Dhe jo vetëm violina, por edhe violinçelë dhe kitara. Paolo Bodini është President i Shoqatës Miqtë e Stradivarit. Ai thotë se ata janë duke bërë çdo gjë të mundur që muzeu i ri të jetë i mbushur me ekspozita interesante: Nga 1100 violinat e bëra nga familja Stradivari, afërsisht gjysma ekzistojnë ende. Kremona zotëron me krenari njërin prej koleksioneve më të mëdha në botë. Muzeu i ri, përveç ekspozimit të instrumenteve, do të ofrojë dhe teknologji ndërveprimi për të marrë informacione. Alessandra Villa është drejtoreshë e Muzeut të Violinave. shpjegon ajo. Në qendër të muzeut të ri gjendet një sallë koncertesh në formë violine, për të cilën është përdorur i njëjti dru panje me të cilin janë bërë violinat. Salla mban deri në 400 njerëz dhe premton të tërheqë emra të mëdhenj në skenën e saj. Giorgio Grisales është President i Konsorciumit të Violinave të Kremonës. Ai prodhon instrumente me tela në një punishte në qytet: Muzeu i ri i Violinave pritet të hapet për publikun më 14 shtator, duke shënuar fillimin e aktivitetit pesë-javor "Festivali Stradivari".